ירמיהו פיחה

ירמיהו פיחה (מופיע בשם ירמיהו בלבד; נולד ב-26 באפריל 1973 בלונדון) הוא זמר ומלחין ישראלי, המשלב סגנונות שונים ביצירת מוזיקה יהודית מקורית.

ביוגרפיה
נולד באנגליה ועלה עם משפחתו בגיל 9 לרעננה. למד בישיבת בני עקיבא רעננה ובישיבת ההסדר קריית שמונה, שם פגש את הזמר-יוצר אורי אדלר שהפך לחברו ובהמשך שיתף עמו פעולה באלבום הניגונים האתני נהרה. המשיך בישיבת רמת גן ובישיבת עוד יוסף חי בעת ששכנה בקבר יוסף שבשכם ובעת שעברה ליצהר, בה הוא מתגורר עד היום. ירמיהו מגדיר עצמו כחסיד ברסלב, ואף שגדל בציבור הדתי-לאומי ושירת בצה"ל הוא מתלבש כחסיד ירושלמי בקפוטה ובכובע או שטריימל, שהפכו לחלק מסממני הזיהוי הייחודיים לו.

נודע בעיקר בציבור הדתי-לאומי והחרדי כיוצר ניגונים חסידיים ללא מילים, ומִספר שירים וניגונים שהלחין מושרים במהלך התפילה בבתי כנסת ובחתונות. ניתן למצוא דמיון בין יצירותיו לבין יצירות של 'הרב המרקד' שלמה קרליבך, עד שרבים מייחסים בטעות את המנגינה שהלחין ל"כי בו ישמח לבנו" ומנגינות נוספות לקרליבך.

אלבומו האחרון נקרא "נהרה". זהו אלבום ניגונים בעיבודים אתניים, בביצוע ירמיהו ואנסמבל אדלר (אורי אדלר, שלום חסון ויהודה אשש). באלבום 13 רצועות בתמהיל של ניגונים מחצרות חסידיות חסידות סאסוב, חסידות ברדיצ'ב, חסידות חב"ד, חסידות קרעטשניף ואחרות. הניגונים מבוצעים בכלים אתניים, כמו עוד, סאז וג'ומבוש. באלבום שני ניגונים מקוריים של ירמיהו, שבוצעו באלבומיו הקודמים, וזכו לעיבוד מחודש.

דיסקוגרפיה

קישורים חיצוניים 

 
 
 ירמיהו הנביא. אחרי 8 שנים אלבום חדש למוזיקאי מיצהר, באתר 'סרוגים'
 נתנאל לייפר, קחו עמכם דברים - ירמיהו, באתר שיא מיוזיק, 30 בדצמבר 2010
 מילים לשירים של ירמיהו באתר שיא מיוזיק
 
 ראיון בן שעה עם אורי אדלר וירמיהו, בתוכנית שירה חדשה ברשת מורשת בהנחיית דבורה קיציס
 

אמני הינדיק הפקות
בוגרי ישיבת ההסדר קריית שמונה
בוגרי ישיבת עוד יוסף חי
בוגרי ישיבת רמת גן
זמרים השרים בעברית
זמרים חסידיים
זמרים ישראלים
חסידי ברסלב
ישראלים ילידי אנגליה
מוזיקאים ישראלים
מלחיני מוזיקה חסידית
עולים בשנות ה-1980
ערכים שבהם תבנית אתר רשמי אינה מתאימה להוספה אוטומטית
ישראלים שנולדו ב-1973